Vieglā valoda

Vieglā valodaAr mērķi tikt saprastiem, nevis atstāt iespaidu: vieglā un vienkāršā valoda ir informācijas pasniegšanas veids cilvēkiem ar īslaicīgām vai nepārejošām valodas uztveres grūtībām. Šāda veida tekstos tiek ietverta tikai būtiskā informācija, un tā ir pasniegta vienkāršos un īsos teikumos, izvairoties no liekvārdības un sarežģītiem izteikumiem. Vieglo valodu raksturo arī īpašs vizuālais noformējums — lielāki burti, plašākas atstarpes starp rindām, teksta līdzinājums un attēli. Tekstā izmanto pēc iespējas vienkāršākus un saprotamākus vārdus, bet sarežģītus terminus paskaidro.

Vieglā valoda ir paredzēta cilvēkiem ar intelektuālās attīstības traucējumiem, psihosociāliem traucējumiem, disleksiju, afāziju, kā arī tiem, kam ir lasīšanas un mācīšanās grūtības, piemēram, imigrantiem vai bērniem, kas valodu vēl tikai apgūst. Vieglā valoda ir noderīga arī cilvēkiem ar vājredzību, dzirdes traucējumiem, kuri sazinās zīmju valodā un var nesaprast frazeoloģismus vai valodas spēles.

 Vieglā valoda Latvijā 
Vieglās valodas ideja Latvijā tika ieviesta apmēram pirms 25 gadiem, drīz pēc tam tika izveidota Vieglās valodas aģentūra. "Pieturzīmes". "Vieglā un vienkāršā valoda: saruna ar Guntu Anču un Irīnu Meļņiku" Visbiežāk vieglā valoda lietota speciālajā pedagoģijā, taču ar laiku gan pasaulē, gan Latvijā tiek atzīta vieglās valodas loma arī citos kontekstos. Pēdējos piecos gados interese par vieglo valodu Latvijā krietni pieaugusi: sākta vieglās valodas pētniecība, vairākas universitātes piedāvā studentiem apgūt vieglās valodas principus, tiek rīkots rakstniecības konkurss "Viegli lasīt".

Kopš 2016. gada Latvijas Radio 1 katru vakaru var noklausīties ziņas vieglajā valodā.

AS "Latvijas valsts meži" tīmekļa vietnē mammadaba.lv regulāri tiek publicēta jauna informācija vieglajā valodā, un šī vietne uzskatāma par labās prakses piemēru Latvijā.

 Vieglās valodas principi 
Vieglās valodas pamatā ir vienkāršs paplašināts teikums. Tāpat vieglajā valodā izmanto ikdienā lietotus vārdus, bet sarežģītus vārdus skaidro. Skaitļus vieglajā valodā noapaļo. Tāpat ir svarīgi izvairīties no profesionālā žargona, frazeoloģismiem, nolieguma teikumiem, kad tas iespējams, un darbības vārdiem ciešamajā kārtā. Svarīgo informāciju var atkārtot un sarežģītos vārdus paskaidrot vairākas reizes.LVA metodikas skolas izdevums latviešu valodas skolotājiem diasporā

Tekstus vieglajā valodā līdzina pie kreisās malas, atstarpes starp rindiņām ir 1,5, burtu izmērs — 15. Jālieto pieejams burtraksts, piemēram, Arial vai Tahoma. Attēliem jābūt skaidriem, nepārprotamiem un atbilstošiem tekstam. Lai izceltu svarīgu informāciju, izmanto treknrakstu vai rāmi.

 Atsauces 

 Ārējās saites 

Kategorija:Valoda